Legal Document

Category: 63

Text:
9. ΝΟΜΟΣ υπ’ αριθ. 506 της 23/30 Δεκ. 1976 (ΦΕΚ Α΄ 354) Περί ρυθμίσεως θεμάτων τινών της Γενικής Γραμματείας Τύπου και Πληροφοριών. Προσθήκη θέσεων. Άρθρ.1.-1.Δια του κατά τα άρθρ. 1 και 2 του Νόμ. 51/1975 «περί αναδιοργανώσεως των δημοσίων πολιτικών υπηρεσιών» εκδοθησομένου Οργανισμού της Γενικής Γραμματείας Τύπου και Πληροφοριών δύναται να συσταθούν αι κάτωθι κατ’ ανώτατον όριον θέσεις, εις επαύξησιν των ήδη υφισταμένων: α)Εις τους Κλάδους ΑΤ, μέχρι 133. β)Εις τους Κλάδους ΜΕ, μέχρι 165. γ)Εις τους Κλάδους ΣΕ, μέχρι 36. δ)Εις θέσεις του προσωπικού επί συμβάσει ιδιωτικού δικαίου μέχρι 38, ήτοι: Ειδικών Συμβούλων 1. Ειδικών Νομικών Συνεργατών 4. Διαφόρων ειδικοτήτων ειδικού επιστημονικού ή τεχνικού ή βοηθητικού προσωπικού 28. Καθαριστριών 5. 2.Η πρόσληψις εις θέσεις Ειδικού Προσωπικού (Συμβούλων, Νομικών Συνεργατών, Επιστημόνων ή Δημοσιογράφων) δύναται να λαμβάνη χώραν άνευ περιορισμού ανωτάτου ορίου ηλικίας. Ειδικός Σύμβουλος. Άρθρ.10.-1.Δια την διεξαγωγήν των υπό της Γενικής Γραμματείας Τύπου και Πληροφοριών ενεργουμένων δημοπρασιών προμηθείας υλικού ή αναθέσεως εκτελέσεως εργασιών, συνιστάται, δι’ αποφάσεως του Υπουργού Προεδρίας Κυβερνήσεως την προτεραίαν της διεξαγωγής της δημοπρασίας Επιτροπή αποτελουμένη εκ πέντε υπαλλήλων αυτής εχόντων τον 5ον βαθμόν και άνω. 2.Δια την ποσοτικήν και ποιοτικήν παραλαβήν των υπό της Γενικής Γραμματείας Τύπου και Πληροφοριών ενεργουμένων προμηθειών ως και δια την βεβαίωσιν της προσηκούσης εκτελέσεως των πάσης φύσεως εργασιών αξίας άνω του ποσού των δραχ. 5.000 συγκροτούνται, δι’ αποφάσεως του Υπουργού Προεδρίας Κυβερνήσεως, τριμελείς Επιτροπαί εξ υπαλλήλων της Γενικής Γραμματείας Τύπου και Πληροφοριών επί βαθμώ 8ω και άνω. Οι επιτροπές, που προβλέποντο από το ως άνω άρθρ. 10 καταργήθηκαν από την περ. β παρ. 1 άρθρ. 7 της 5257/26-26 Απρ. 1982 (ΦΕΚ Β΄ 211), τομ. 1 σελ. 116,874. Αντ’ αυτής συνιστάται στο Υπουργείο Προεδρίας άλλη επιτροπή. Βλ. παρ. 2 άρθρ. 7 άνω αποφάσεως. Άρθρ.11.-Η κατά το άρθρ. 9 του Ν.Δ. 744/1970 ανάθεσις υπό σύμβασιν μισθώσεως έργου μελετών, ερευνών ή και άλλων εργασιών εις τρίτους λαμβάνει χώραν κατά παρέκκλισιν των περί Δημοσίου Λογιστικού διατάξεων και πάσης ετέρας συναφούς τοιαύτης. Άρθρ.2.-1.Ο Ειδικός Σύμβουλος προβαίνει, ως εκ της επιστημονικής του καταρτίσεως και επαγγελματικής απασχολήσεως ή πείρας εις ερεύνας και μελέτας ή εκπληροί ειδικά καθήκοντα. 2.Ο Ειδικός Σύμβουλος προσλαμβάνεται δι’ αποφάσεως του Υπουργού Προεδρίας Κυβερνήσεως επί σχέσει ιδιωτικού δικαίου αορίστου χρόνου επί αντιμισθία ουχί ανωτέρα του συνόλου των αποδοχών των επί 1ω βαθμώ υπαλλήλων μετά των πάσης φύσεως επιδομάτων και προσαυξήσεων. Δια της υπογραφομένης μετά τούτου συμβάσεως και της περί προσλήψεως αποφάσεως ορίζονται αι αποδοχαί του ως και οι εν γένει όροι απασχολήσεως αυτού. Ειδικοί Νομικοί Συνεργάται. Άρθρ.3.-1.Οι Ειδικοί Νομικοί Συνεργάται παρέχουν νομικάς υπηρεσίας επί θεμάτων αρμοδιότητος Γενικής Γραμματείας Τύπου και Πληροφοριών κατά τα ειδικώτερον δι’ αποφάσεως του Υπουργού Προεδρίας Κυβερνήσεως οριζόμενα. 2.Οι Ειδικοί Νομικοί Συνεργάται προσλαμβάνονται επί συμβάσει εμμίσθου εντολής αορίστου χρόνου και επί παγία αντιμισθία καθοριζομένη δι’ αποφάσεως του Υπουργού Προεδρίας Κυβερνήσεως και επί τη υπογραφή σχετικής συμβάσεως ρυθμιζούσης ειδικώτερον και τους εν γένει όρους απασχολήσεώς των. 3.Η παρ. 4 του άρθρ. 63 του Κώδικος περί δικηγόρων ισχύει και επί των κατά τας προηγουμένας παραγράφους Νομικών Συνεργατών, ων το έργον δεν είναι ασυμβίβαστον, ουδ’ αναστέλλει την άσκησιν του δικηγορικού λειτουργήματος. Προϊστάμενοι. Άρθρ.4.-1.Εις θέσεις Προϊσταμένων Διευθύνσεων (ορισθησομένων υπό του κατά τον Νόμ. 51/1975 εκδοθησομένου Οργανισμού) της Γενικής Γραμματείας Τύπου και Πληροφοριών, ων η αρμοδιότης ανάγεται εις θέματα Ενημερώσεως, Πληροφορήσεως, Υπηρεσιών Εξωτερικού και Δημοσίων Σχέσεων, ή Γραφείων Τύπου Εξωτερικού, δύναται να τοποθετώνται δημοσιογράφοι, ιδιαιτέρας μορφώσεως και πείρας, ειδικοί επιστήμονες ή ειδικοί επί των θεμάτων της θέσεως επί θητεία ή συμβάσει ιδιωτικού δικαίου λόγω της ιδιαζούσης φύσεως του αντικειμένου των θέσεων αυτών. 2.Ωσαύτως εις θέσεις Προϊσταμένων Τμημάτων, ορισθησομένων υπό του εκδοθησομένου Οργανισμού της Γενικής Γραμματείας Τύπου και Πληροφοριών, δύνανται να τοποθετώνται υπάλληλοι επί συμβάσει ιδιωτικού δικαίου μετά κρίσιν του οικείου Υπηρεσιακού Συμβουλίου εν περιπτώσει ελλείψεως μονίμων υπαλλήλων συγκεντρούντων τα δι’ εκάστην τούτων απαιτούμενα ειδικά ουσιαστικά προσόντα. (Μετά την σελ. 282,62(α)Σελ. 282,621 Τεύχος 621-Σελ.111 65 Υπουργείο Τύπου και Μ.Μ.Ε 18.Κ.α.8-9 Τακτοποίησις Προσωπικού Υπηρεσιών Εσωτερικού. Άρθρ.5.-1.Οι κατά την έναρξιν της ισχύος του παρόντος συνδεόμενοι από διετίας αδιαλείπτως μετά της Γενικής Γραμματείας Τύπου και Πληροφοριών δια συμβάσεως εξηρτημένης εργασίας ή δια συμβάσεως έργου δύνανται να διορίζωνται εις τας, υπό του κατά τα άρθρ. 1 και 2 του Νόμ. 51/1975 εκδοθησομένου Οργανισμού της Γενικής Γραμματείας Τύπου και Πληροφοριών, προβλεφθησομένας μονίμους θέσεις. 2.Δια τον διορισμόν του κατά την προηγουμένην παράγραφον προσωπικού απαιτούνται τα δια τον οικείον κλάδον τυπικά προσόντα και ηλικία ουχί ανωτέρα του 50ού έτους. Κατ’ εξαίρεσιν οι υπερβάντες το 50όν έτος της ηλικίας διορίζονται εφ’ όσον ούτοι, κατά συνυπολογισμόν της προϋπηρεσίας των και της μέχρι της συμπληρώσεως του 65ου έτους της ηλικίας των διανυθησομένης, αποκτούν δικαίωμα εις σύνταξιν εκ του Δημοσίου Ταμείου, κατά τας διατάξεις του Α.Ν. 1854/1951 «περί απονομής των Πολιτικών και Στρατιωτικών Συντάξεων» ως ετροποποιήθη και συνεπληρώθη μεταγενεστέρως. 3.Ο κατά τα ως άνω διορισμός ενεργείται επί τη αιτήσει των ενδιαφερομένων, υποβαλλομένη εντός ανατρεπτικής προθεσμίας δύο μηνών από της δημοσιεύσεως του κατά τας διατάξει των άρθρ. 1 και 2 του Νόμ. 51/1975 εκδοθησομένου Οργανισμού της Γενικής Γραμματείας Τύπου και Πληροφοριών, μετά γνώμην ειδικής πενταμελούς επιτροπής συγκροτουμένης δι’ αποφάσεως του Υπουργού Προεδρίας Κυβερνήσεως και αποτελουμένης κατά τα 2/3 τουλάχιστον εκ μονίμων δημοσίων υπαλλήλων εχόντων τον 4ον βαθμόν και άνω, κρινούσης περί των τυπικών και ουσιαστικών προσόντων αυτών επί τη βάσει των περί εκάστου υπηρεσιακών στοιχείων και εκθέσεων. 4.Ο διορισμός γίνεται εις τον εισαγωγικόν βαθμόν του κλάδου, δύναται όμως να γίνη, μετά γνώμην της κατά την προηγουμένην παράγραφον επιτροπής, κρινούσης επί τη βάσει των ουσιαστικών προσόντων και εις ανώτερον τούτου, εφ’ όσον ο διοριζόμενος έχει χρόνον υπηρεσίας παρά τη Γ.Γ.Τ.Π., συνεχούς ή διακεκομμένης, ίσου προς ον απητείτο υπό των οικείων διατάξεων δια την μέχρι του ανωτέρου τούτου βαθμού προαγωγήν και διανυθέντα εξ ολοκλήρου μετά την απόκτησιν τυπικών προσόντων των προβλεπομένων δια την θέσιν εις την διορίζεται ο υπάλληλος και πάντως ουχί πέραν του 6ου βαθμού, δια τους διοριζομένους εις τους Κλάδους ΑΤ και ΜΕ ή του 9ου βαθμού δια τους διοριζομένους εις τους Κλάδους ΣΕ. Σελ. 282,622 Τεύχος 621-Σελ.112 5.Οι κατ’ εφαρμογήν των διατάξεων των προηγουμένων παραγράφων του παρόντος άρθρου, διοριζόμενοι λογίζονται δι’ άπασας τας συνεπείας ως καταλαβόντες τον βαθμόν, υφ’ ον διορίζονται, αφ’ ης συνεπληρώθη ο κατά τας διατάξεις των άρθρ. 103 ή 105 και 107 του Νόμ. 1811/1951, ως ετροποποιήθησαν, προβλεπόμενος χρόνος συνολικής υπηρεσίας δια την μέχρι του βαθμού τούτου προαγωγικήν εξέλιξιν, άνευ δικαιώματος απολήψεως διαφορών αποδοχών. 6.Η σειρά αρχαιότητος μεταξύ των επί τω αυτώ βαθμώ διοριζομένων και εχόντων τον αυτόν χρόνον υπηρεσίας παρά τη Γ.Γ.Τ.Π., καθορίζεται υπό της εν παρ. 3 του παρόντος άρθρου προβλεπομένης ειδικής επιτροπής, δια της πράξεως του διορισμού, επί τη βάσει της ικανότητος και των άλλων ουσιαστικών προσόντων των διοριζομένων. 7.Οι κατά το παρόν άρθρον διοριζόμενοι τίθενται εις το αριστερόν των υπηρετούντων ομοιοβάθμων των, και δεν δύνανται να κριθούν δια τον επόμενον βαθμόν πριν ή αποκτήσουν δικαίωμα κρίσεως δια τον βαθμόν τούτον οι κατά τα ανωτέρω αρχαιότεροί των. 8.Οι ως άνω διοριζόμενοι καθίστανται υπό του διορισμού των μόνιμοι, μη εφαρμοζομένων των διατάξεων του άρθρ. 60 του Νόμ. 1811/1951. Οι κατά τας διατάξεις του παρόντος διοριζόμενοι λαμβάνουν τας αποδοχάς του βαθμού της νέας αυτών θέσεως από της δημοσιεύσεως της πράξεως διορισμού των, έστω και εάν αύται είναι κατώτεραι των αποδοχών, αίτινες κατεβάλλοντο αυτοίς προ του κατά τας διατάξεις του παρόντος διορισμού των. 9.Οι κατά την έναρξιν της ισχύος του παρόντος μη έχοντες συμπληρώσει διετή συνεχή σχέσιν εξηρτημένης εργασίας ή συμβάσεως έργου μετά της Γενικής Γραμματείας Τύπου και Πληροφοριών, δύνανται να διορισθούν εις τας περί ων επιτύχουν εις διαγωνισμόν διενεργούμενον μόνον μεταξύ των, υπό επιτροπής συγκροτουμένης δι’ αποφάσεως του Υπουργού Προεδρίας Κυβερνήσεως κατά τας διατάξεις του Υπαλληλικού Κώδικος, εφαρμοζομένης της διατάξεως της παρ. 2 του παρόντος άρθρου. Η διάταξις του εδαφ. β΄ της προηγουμένης παραγράφου εφαρμόζεται και εν προκειμένω. 66 18.Κ.α.9 Υπουργείο Τύπου και Μ.Μ.Ε 10.Από του διορισμού των κατά τας διατάξεις των προηγουμένων παραγράφων υπαλλήλων εις τακτικάς θέσεις καταργούνται αυτοδικαίως αι παρ’ αυτών κατεχόμενοι αντίστοιχοι θέσεις επί σχέσει εργασίας ιδιωτικού δικαίου. 11.Οι μη δι’ οιονδήποτε λόγον, διοριζόμενοι εκ των υπηρετούντων επί σχέσει εργασίας ιδιωτικού δικαίου, παραμένουν, υφ’ ην διατελούν προς το Δημόσιον σχέσιν, μέχρι της καθ’ οιονδήποτε τρόπον αποχωρήσεώς των εκ της Υπηρεσίας, ότε και καταργούνται αι υπ’ αυτών κατεχόμεναι θέσεις. 12.Εις εξαιρετικάς περιπτώσεις προς κάλυψιν απροβλέπτων και επειγουσών αναγκών αφορωσών μεταφράσεις εξ ειδικών γλωσσών ή λήψεις αλλοδαπών ραδιοφωνικών εκπομπών, δύναται να προσλαμβάνωνται δι’ ωρισμένην χρονικήν περίοδον, δυναμένην εν συνδρομή των αυτών ως άνω όρων να ανανεούται δια το αυτό ή και μακρότερον διάστημα μη δυνάμενον να υπερβή την τριετίαν εν συνόλω από της αρχικής προσλήψεως, επί σχέσει ιδιωτικού δικαίου μέχρι 10 έκτακτοι συνεργάται άνευ περιορισμού ορίου ηλικίας, ων αι αποδοχαί καθορίζονται βάσει των διατάξεων του Ν.Δ. 1198/72, εν συνδυασμώ προς πάσαν ετέραν συναφή διάταξιν. Θέματα Προσωπικού Γραφείων Τύπου  Εξωτερικού Άρθρ.6.-1.Το πάσης Κατηγορίας προσωπικόν της Γενικής Γραμματείας Τύπου και Πληροφοριών, το υπηρετούν εις την αλλοδαπήν, λαμβάνει κατ’ επιλογήν του, εις δραχμάς ή εις ξένον νόμισμα, τας εκάστοτε αποδοχάς ημεδαπής, αίτινες αντιστοιχούν εις τον ον κέκτηται βαθμόν. «2.Το μόνιμο και με θητεία προσωπικό πλην των δακτυλογράφων και κλητήρων καθώς και οι προϊστάμενοι με σύμβαση ιδιωτικού δικαίου των γραφείων τύπου εξωτερικού δικαιούνται το ειδικό επίδομα αλλοδαπής της χώρας στην οποία υπηρετούν που χορηγείται κάθε φορά στους υπαλλήλους του διπλωματικού κλάδου του Υπουργείου Εξωτερικών που υπηρετούν στο εξωτερικό. Για την εφαρμογή της διάταξης του προηγουμένου εδαφίου η αντιστοιχία των βαθμών των υπαλλήλων των γραφείων τύπου εξωτερικού προς τους βαθμούς των υπαλλήλων του διπλωματικού κλάδου του Υπουργείου Εξωτερικών καθορίζεται με πράξη του Υπουργικού Συμβουλίου. 3.Για τις δακτυλογράφους, τους κλητήρες και το λοιπό προσωπικό με σύμβαση ιδιωτικού δικαίου, που υπηρετεί στα γραφεία τύπου εξωτερικού με οποιοδήποτε τρόπο, το επίδομα αλλοδαπής καθορίζεται κάθε φορά με κοινή απόφαση των Υπουργών Προεδρίας της Κυβέρνησης Οικονομικών και Εργασίας κατά περίπτωση». Οι παρ. 2 και 3 αντικαταστάθηκαν ως άνω από το άρθρ. 21 Νόμ. 1586/26 Μαρτ.-1 Απρ. 1986 (ΦΕΚ Α΄ 37) Τόμ. 2Α, σελ.316,893. 4.Το μόνιμον και το επί θητεία ή συμβάσει ιδιωτικού δικαίου προσωπικόν των Γραφείων Τύπου Εξωτερικού δικαιούται εξόδων μετακινήσεως κατά τας εκάστοτε ισχυούσας, προκειμένου περί υπαλλήλων του Διπλωματικού Κλάδου του Υπουργείου Εξωτερικών, διατάξεις, εφαρμοζομένης της διατάξεις του εδαφ. β΄ της παρ. 2 του παρόντος άρθρου. Εις τα έξοδα μετακινήσεως περιλαμβάνονται τα οδοιπορικά έξοδα εν γένει, τα έξοδα μεταφοράς οικοσυσκευής και τα έξοδα πρώτης εγκαταστάσεως των μετακινουμένων υπαλλήλων εκ μιας θέσεως του Κέντρου ή Εξωτερικού εις ετέραν, εφαρμοζομένων αναλόγως των περί των διπλωματικών υπαλλήλων εκάστοτε ισχυουσών διατάξεων. 5.Εις εξαιρετικάς περιπτώσεις προς κάλυψιν απροβλέπτων και επειγουσών αναγκών λειτουργίας των Γραφείων Τύπου Εξωτερικού δύνανται να προσλαμβάνωνται εις έκαστον τούτων, μέχρι πέντε έκτακτοι συνεργάται, δι’ ωρισμένην χρονικήν περίοδον, δυναμένην εν συνδρομή των αυτών ως άνω όρων να ανανεούται δια το αυτό ή και μακρότερον διάστημα, μη δυνάμενον να υπερβή την τριετίαν εν συνόλω από της αρχικής προσλήψεως, επί σχέσει ιδιωτικού δικαίου, ων αι αποζημιώσεις εις ξένον συνάλλαγμα και αι επ’ αυτών κρατήσεις καθορίζονται δια της περί προσλήψεών των αποφάσεως του Υπουργού Προεδρίας Κυβερνήσεως. Εις τας ανωτέρω θέσεις δύναται να προσλαμβάνωνται και ξένοι υπήκοοι, οσάκις τούτο επιβάλλεται εκ των αναγκών της υπηρεσίας. 6.Υπάλληλοι και έκτακτοι συνεργάται, υπηρετούντες εις τα Γραφεία Τύπου Εξωτερικού, δύνανται κατόπιν κοινής αποφάσεως του Υπουργού Προεδρίας Κυβερνήσεως και του αρμοδίου κατά περίπτωσιν Υπουργού, να τοποθετώνται εις Ελληνικάς διπλωματικάς και λοιπάς υπηρεσίας, εδρευούσας εις χώρας ή πόλεις ένθα δεν λειτουργούν Γραφεία Τύπου, ίνα εν συνεργασία μετά των εν λόγω αρχών, παρακολουθούν την Κοινήν Γνώμην και τα μέσα ενημερώσεως των χωρών τούτων και ενημερώνουν την Κεντρικήν Υπηρεσίαν. Τας προς τον σκοπόν τούτον διενεργουμένας, υπό την εποπτείαν του ιεραρχικώς προϊσταμένου της εν αλλοδαπή Ελληνικής αρχής, δαπάνας, αναλαμβάνει η Κεντρική Υπηρεσία. 7.Οι εν συστάσει υπηρετούντες εις την Γενικήν Γραμματείαν Τύπου και Πληροφοριών υπάλληλοι εξ άλλων Υπηρεσιών, τοποθετούμενοι εις Γραφεία Τύπου Εξωτερικού, λαμβάνουν επίδομα υπηρεσίας εν τη αλλοδαπή καθοριζόμενον δια κοινής αποφάσεως των Υπουργών Προεδρίας Κυβερνήσεως και Οικονομικών. 8.Εις τους αποσπωμένους εξ ενός Γραφείου Τύπου Εξωτερικού εις έτερον υπαλλήλους καταβάλλεται, λόγω προσθέτων εξόδων στεγάσεως, ποσοστόν 15% επί του επιδόματος υπηρεσίας εν τη αλλοδαπή του βαθμού των εις την χώραν αποσπάσεώς των. (Αντί για τη σελ. 282,623)Σελ. 282,623(α) Τεύχος ΗΙ23-Σελ.39 67 Υπουργείο Τύπου και Μ.Μ.Ε 18.Κ.α.9 9.Εις τους Διευθυντάς, Υποδιευθυντάς και Προϊσταμένους Γραφείων Τύπου Εξωτερικού δύναται να καταβάλλεται εκτιμωμένων των ειδικών κατά περίπτωσιν συνθηκών και εγκρίσει του Υπουργού Προεδρίας Κυβερνήσεως, επίδομα ξενίας και παραστάσεως, εφαρμοζομένων αναλόγως των επί των υπαλλήλων του Διπλωματικού Κλάδου του Υπουργείου Εξωτερικών σχετικών διατάξεων. 10.Εις όλως εξαιρετικάς περιπτώσεις και ένεκα ειδικών οικιστικών συνθηκών, δύναται, εγκρίσει του Υπουργού Προεδρίας Κυβερνήσεως, να μισθούται εις βάρος του Δημοσίου οίκημα προς στέγασιν των Διευθυντών και Προϊσταμένων Γραφείων Τύπου Εξωτερικού. Μονιμοποίησις υπαλλήλων Γραφείου Τύπου Εξωτερικών Άρθρ.7.-1.Έκτακτοι υπάλληλοι και έκτακτοι συνεργάται υπηρετούντες εις τα Γραφεία Τύπου Εξωτερικού δύνανται να διορίζωνται παρά τη Γενική Γραμματεία Τύπου και Πληροφοριών, εις υπό του, κατά τα άρθρ. 1 και 2 του Νόμ. 51/1975 εκδοθησομένου Οργανισμού της Γενικής Γραμματείας Τύπου και Πληροφοριών προβλεφθησομένας μονίμους θέσεις. 2.Δια τον διορισμόν του κατά την προηγουμένην παράγραφον προσωπικού απαιτούνται τα δια τον οικείον κλάδον τυπικά προσόντα και ηλικία ανωτέρα του 50ού έτους. Κατ’ εξαίρεσιν οι υπερβάντες το 50όν έτος της ηλικίας διορίζονται εφ’ όσον ούτοι, κατά συνυπολογισμόν της προϋπηρεσίας των και της μέχρι της συμπληρώσεως του 65ου έτους της ηλικίας των διανυθησομένης, αποκτούν δικαίωμα εις σύνταξιν εκ του Δημοσίου Ταμείου, κατά τας διατάξεις του Α.Ν. 1854/1951 «περί απονομής των Πολιτικών και Στρατιωτικών Συντάξεων» ως ετροποποιήθη και συνεπληρώθη μεταγενεστέρως. 3.Ο κατά τα ως άνω διορισμός ενεργείται επί τη αιτήσει των ενδιαφερομένων, υποβαλλομένη εντός ανατρεπτικής προθεσμίας δύο μηνών, από της δημοσιεύσεως του κατά τας διατάξεις των άρθρ. 1 και 2 του Νόμ. 51/1975 εκδοθησομένου Οργανισμού της Γενικής Γραμματείας Τύπου και Πληροφοριών μετά γνώμην ειδικής πενταμελούς επιτροπής συγκροτουμένης δι’ αποφάσεως του Υπουργού Προεδρίας Κυβερνήσεως και αποτελουμένης κατά τα 2/3 τουλάχιστον εκ μονίμων δημοσίων υπαλλήλων εχόντων τον 3ον βαθμόν και άνω, κρινούσης περί των τυπικών και ουσιαστικών προσόντων αυτών επί τη βάσει των περί εκάστου υπηρεσιακών στοιχείων και εκθέσεων. Σελ. 282,624(α) Τεύχος ΗΙ23-Σελ.40 4.Δια της αυτής πράξεως της κατά την προηγουμένην παράγραφον Ειδικής Επιτροπής καθορίζεται ο βαθμός του διορισμού ως και η σειρά αρχαιότητος μεταξύ των επί αυτώ βαθμώ διοριζομένων, επί τη βάσει των ετών υπηρεσίας, της ικανότητος και των άλλων ουσιαστικών και τυπικών προσόντων αυτών και πάντως ουχί πέραν του 3ου βαθμού δια τους διοριζομένους εις τους Κλάδους ΑΤ, 5ου βαθμού δια τους διορζομένους εις τους Κλάδους ΜΕ και 9ου βαθμού δια τους διοριζομένους εις τους Κλάδους ΣΕ. 5.Οι ως άνω διοριζόμενοι καθίστανται από του διορισμού των μόνιμοι μη εφαρμοζομένων των διατάξεων του άρθρ. 60 του Νόμ. 1811/1951. 6.Από του διορισμού των ως άνω υπαλλήλων καταργούνται αυτοδικαίως αι παρ’ αυτών κατεχόμεναι θέσεις εκτάκτων υπαλλήλων. 7.Οι μη δι’ οιονδήποτε λόγον διοριζόμενοι εκ των υπηρετούντων εκτάκτων υπαλλήλων παραμένουν, υφ’ ην διατελούν προς το Δημόσιον σχέσιν, μέχρι της καθ’ οιονδήποτε τρόπον αποχωρήσεώς των εκ της Υπηρεσίας, ότε και καταργούνται αι υπ’ αυτών κατεχόμεναι θέσεις. Αι αποδοχαί και το επίδομα αλλοδαπής των εν προηγουμένω εδαφίω αναφερομένων υπαλλήλων εις ξένον συνάλλαγμα κατά τάξιν και χώραν, καθορίζονται δι’ αποφάσεως των Υπουργών Προεδρίας Κυβερνήσεως και Οικονομικών. 8.Το επίδομα υπηρεσίας εν τη αλλοδαπή καταβάλλεται εις το μόνιμον και επί θητεία ή συμβάσει ιδιωτικού δικαίου προσωπικόν των Γραφείων Τύπου Εξωτερικού ως και εις το προσωπικόν της προηγουμένης παραγράφου και κατά την διάρκειαν των κανονικών και αναρρωτικών αδειών ως και εν περιπτώσει μετακλήσεως των εις το κέντρον, δι’ εκτέλεσιν υπηρεσίας, εφαρμοζομένων αναλόγως των διατάξεων αίτινες διέπουν τους υπαλλήλους του Διπλωματικού Κλάδου του Υπουργείου Εξωτερικών. 68 18.Κ.α.9 Υπουργείο Τύπου και Μ.Μ.Ε Προμήθειαι – Μισθώσεις εν τη αλλοδαπή Άρθρ.8.-1.Εν τω εξωτερικώ, αι προμήθειαι, μεταφοραί και εργασίαι ενεργούνται κατόπιν εγκρίσεως του Υπουργού Προεδρίας Κυβερνήσεως δι’ απ’ ευθείας προμηθείας των ειδών ή αναθέσεως της εργασίας ή της μεταφοράς υπό των υπαλλήλων των Γραφείων Τύπου Εξωτερικών. 2.Αι κατά τα ανωτέρω προμήθειαι, μεταφοραί και εργασίαι, εκτελούμεναι εν τω εξωτερικώ απαλλάσσονται πάσης υπέρ Δημοσίου και τρίτων κρατήσεως. 3.Αι εν τη αλλοδαπή μισθώσεις διενεργούνται κατ’ εξαίρεσιν των διαδικασιών των προβλεπομένων υπό των κειμένων διατάξεων, πάντοτε όμως μετά προηγουμένην εγκριτικήν απόφασιν του Υπουργού Προεδρίας της Κυβερνήσεως περί των όρων και συμφωνιών της μισθώσεως. Πιστώσεις Προϋπολογισμού Άρθρ.9.-Δια την ομαλήν και εύρυθμον λειτουργίαν των υπηρεσιών Εσωτερικού και Εξωτερικού της Γενικής Γραμματείας Τύπου και Πληροφοριών αναγράφονται εις τον Ειδικόν Προϋπολογισμόν αυτής, αι κάτωθι πιστώσεις προς κάλυψιν των κάτωθι δαπανών: α)Διαφημίσεων, δημοσιεύσεων, οργανώσεως εκθέσεων εν ημεδαπή και αλλοδαπή, επιδείξεων, εορτών, φιλοξενίας, προσφοράς ανθέων και δώρων, οργανώσεως συνεδρίων και λοιπών εκδηλώσεων. β)Εκτυπώσεων, βιβλιοδετήσεων, ασφαλίστρων, ως και απόρρητοι δαπάναι μη δυνάμεναι να κατονομασθώσιν εκ της φύσεώς των. γ)Προμηθείας στολών κινητήρων και νυκτοφυλάκων, ιματισμού, και υποδήσεως καθαριστριών, χειριστών μηχανημάτων και συντηρητών, καυσίμων εν γένει και λιπαντικών δια κίνησιν. δ)Προμηθείας εκτυπωτικού υλικού, φωτογραφικού και φωτοτυπικού υλικού, κινηματογραφικών μηχανημάτων και εξαρτημάτων, φιλμ, ταινιοθηκών και λοιπού κινηματογραφικού υλικού. ε)Επιχορηγήσεων εις εφημερίδας, περιοδικά, δημοσιογραφικούς ή πνευματικούς οργανισμούς και συλλόγους εν γένει, προς το Αθηναϊκόν Πρακτορείον Ειδήσεων, ως και δαπάναι εισφορών εις διεθνείς οργανισμούς. ζ)Δια την αγοράν ή ενοικίασιν κινηματογραφικών ταινιών, προβολής και επεξεργασίας αυτών, ως και παραγωγής κινηματογραφικών ταινιών εν γένει. η)Δια την κάλυψιν ελλείμματος συναλλαγματικών διαφορών επί των πάσης φύσεως δαπανών Εξωτερικού ως και αμοιβών και προμηθειών Τραπεζών. θ)Προσωπικού, ως αποδοχαί, οδοιπορικά, επιδόματα κλπ. ι)Επιτροπών, Συμβουλίων, Ομάδων Εργασίας. ια)Λειτουργίας εν γένει ως μισθώματα, προμήθεια επίπλων εξοπλισμού ετέρων αναγκαίων ειδών συντηρήσεως και επισκευών, ως και πάσα αναγκαία δαπάνη λειτουργίας των Υπηρεσιών Εσωτερικού και Εξωτερικού, (προμήθεια εφημερίδων, βιβλίων, εντύπων κλπ.). ιβ)Προς εξυπηρέτησιν των υπό της Υπηρεσίας επιδιωκομένων εν γένει σκοπών. ιγ)Δι’ αμοιβάς συγγραφέων και συντακτών ειδικών κειμένων, νομικών, μεταφραστών, στενοδακτυλογράφων και λοιπών εκτελούντων ειδικάς υπηρεσίας υπό την ιδιότητα ελευθέρων επαγγελματιών του Εξωτερικού και Εσωτερικού. ιδ)Δι’ ημερησίαν αποζημίωσιν και οδοιπορικά έξοδα ιδιωτών μετακινουμένων δι’ εκτέλεσιν υπηρεσίας εις την ημεδαπήν ή αλλοδαπήν. Προμήθειαι εν τη ημεδαπή